# 22. GYEKE

1228-ban Gyeke, 1326-ban Geke, 1329-ben Gekekuta, 1332-ben Kege, 1455-ben Gywke, 1574-ben Gyeke néven jelentkezik a forrásokban. (Györffy: Az Árpád-kori. II. 70.; C. Suciu: Dicţionar istoric.)

1332-ben plébániatemploma van, ebben az évben papja, Pál a pápai tizedjegyzék szerint 16 dénárt fizet, 1333-ban pedig Chekud (azonos Gyekével) papja 16 dénárt és 20 montan dénárt. (Beke: Az erd. egyházmegye. 111.; C. Suciu: i.m.; Györffy: i.h.)

A XVI. században a középkori templom a hívekkel együtt református lesz. A XVIII. században a katolikusok valószínűleg visszakapják a régi templomot, amint a Református Névkönyv (1880. XXIII.) tudja: „Régi temploma katolikus maradt.”

A templom 1864-ig az uradalmi udvar egyik kertjében hívek nélkül üresen állott, amikor az udvar lebontatta.

A reformátusok 1846-ban Borgóprundról vásároltak egy rakófából készült kis fatemplomot, de csak 1861-ben állították fel. (Ref. Névkönyv. 1880. XXIII.)

A XVIII. századtól csak református filia.

Református templom