# 63. MAGYARCSESZTVE

1318-ban jelentkezik először az oklevelekben Chestue néven. (Györffy: Az Árpád-kori. II: 138.) 1320-ban Chiestve, 1332-ben Cheztus, 1437-ben Cheztve, 1665-ben Vsesztve formában említik. (Györffy: i.h.; C. Suciu: Dicţionar istoric.)

1332-ben plébániatemploma van, ebben az évben papja, Egyed a pápai tizedjegyzék szerint 40 dénárt fizet. (Györffy: i.h.; Beke: Az erd. egyházmegye. 80.; Documente. XIV. C., III. 124.) Középkori katolikus lakói a reformáció idején reformátusok lesznek, a templommal együtt.

A XVIII. században már csak filia és e század elején is az. (Benkő J.: Transsilvania. II. 183.; Helységnévtár. 1913.)

Középkori temploma nincs.

A XIX. században a katolikusok részére szent kereszt kápolna van. (Schematismus. 1882. 168.)