# 22. HÓFÖLD

1332-ben Altus Campusnak írják az oklevelek. (C. Suciu: Dicţionar istoric.) 1382-ben villa Hofeld, 1402-ben de Alto Campo, 1433-ban Fö-Feld, 1508-ban Hoewelt (uo.) néven említik.

1332-ben plébániatemploma van, Gergely papja 1332–1335-re a pápai tizedjegyzék szerint 10 régi banálist fizet. (Beke: Az erd. egyházmegye. 203.; Documente. XIV. C., III. 221.) 1402-ben szász családnevek szerepelnek. (Urkundenbuch III. 271.)

Későbbi adat sem templomáról, sem híveiről nincs. Úgy látszik, az első török beütések során vagy az 1450. évi nagy pestisjárvány alkalmával középkori katolikus lakói kipusztultak.

1598-ban 15 névből 14 görögkeleti. (Fabini)