# 102. TUSON

1319-ben Tusunnak írják. (Györffy: Az Árpád-kori. III. 377.) 1325-ben Tuzun néven jelentkezik (C. Suciu: Dicţionar istoric.) és mai formájában is (Tusun). 1422-ben Thwson, 1494-ben Thuson, 1599-ben és 1647-ben Tuson a neve (uo.).

1332-ben plébániatemploma van, ebben az évben papja, János a pápai tizedjegyzék szerint 33 régi banálist fizet, 1334-ben 2 garast, 1335-ben Pál 6 régi banálist. (Documente. XIV. C., III. 125, 196, 210.)

Temploma – mint később is megállapítják – a katolikus korból való. Egyes okiratok Aranylábú Tuzsonnak is nevezik. (Ref. Névkönyv. 1894. 36.)

Középkori katolikus lakossága a reformáció során református lesz, a templommal együtt.

A XVIII. században református leányegyház (Benkő J.: Transsilvania. II. 187.), s e század elején Uzdiszentpéter filiája. (Helységnévtár. 1913.)