# 53. FOTOSMARTONOS

1407-ben Fothos néven írják az oklevelek. (C. Suciu: Dicţionar istoric.)

Az 1567-i regestrumban Fotos 10 kapuval, Martonos 11 kapuval szerepel. (Orbán: Székelyföld. III. 48.) 1602-ben Fotos (C. Suciu: i.m.) a neve.

Középkori templomról nincs adat.

Középkori tiszta katolikus lakossága a reformáció idején református lesz.

A XVIII. században református anyaegyház, Fotos és Martonos közös egyháza. Templomépítésről 1811-ből van adat, de lévén anyaegyház és társegyház már előbb, régebbi temploma is kellett hogy legyen, legalábbis 1678 után, ameddig csak filia. (Benkő J.: Transsilvania. II. 191.)

E század elején csak református egyháza van.