# 120. SZÉKELYDOBÓ

1333-ban jelentkezik neve a pápai tizedjegyzékben, amikor Vágás templomának papja tizedét jegyzik (lásd Vágásnál). 1567-ben a regestrum 16 kapuval jegyzi (SZOKL. II. 220.), 1644-ben Dobófalva (C. Suciu: i. m.) a neve.

Lakói – kevés kivétellel – mindvégig, a reformáció idején is katolikusok. Amint Vágásnál jeleztük, a vágási templomba jártak és járnak azóta is. A reformátusok Dobóban építenek kis templomot, amint Vágásnál jeleztük, a Vágáson és Dobóban maradt kevés számú híveiknek, de azt is elveszítik 1721-ben, s templomuk meg is szűnik. (Kovács: Magyar ref. templomok. I. 165, 259.)