# 96. GYEPES

1566-ban Gijpes néven jelentkezik az okiratokban. (C. Suciu: i. m.) Az 1567. évi regestrumban 21 kapuval jegyzik. (SZOKL. II. 218.) 1576-ban már Gyepes (C. Suciu: i. m.) a neve.

Középkori templomról nincs adat.

A középkorban tiszta katolikus lakói a reformáció idején az unitárius vallásnál állapodnak meg. 1614-ben már önálló anyaegyház régi templomának köszönhetően, amely valószínűleg még a reformáció előtti időkben épülhetett. (Orbán: Székelyföld. I. 162., 7. jegyz.) Addig Homoródszentmárton filiája volt.

Régi templomuk helyébe 1844-ben építenek újat. (B. Nagy M.: Stílusok. 49.)

A XVIII. században is unitárius anyaegyház (Benkő J.: Transsilvania. II. 228.), és e század elején is csak unitárius temploma és egyháza van. (Helységnévtár. 1913.)