# 35. SZÁSZBONGÁRD

1331-ben Bungarth (Györffy: Az Árpád-kori. II. 62.; C.Suciu: Dicţionar istoric.), 1333-ban de Pomerio, 1345-ben Bongarth, 1587-ben is Bongarth (C. Suciu: i.m.) néven jelentkezik az okiratokban.

Már neve elárulja, hogy szász (német) telepesek lakták és adtak nevet a településnek, s így a középkorban katolikusok.

A pápai tizedjegyzék templomáról is megemlékezik, amely szerint papja 1333-ban 1 garast fizet, 1334-ben Henczmann 3 pensa dénárt. (Documente. XIV. C., III. 164, 178.)

A templom híveivel együtt korán elenyészik, mert később nem fordul elő a forrásokban.