# 19. KISFEJÉREGYHÁZ

1332-ben Alba Ecclesia néven írják az okiratok. (Documente. XIV. C., III. 139.) 1334-ben Alba-Ecclesia se Kyralia (uo. 182.), 1428-ban Feyeregyház (Györffy: Az Árpád-kori. I. 561.) a neve.

A település neve is egyházról tanúskodik.

1332-ben plébániatemploma van, papja, Frichco ebben az évben fél fertó ezüstöt fizet, 1334-ben Titzmann 8 garast, majd 4 garast, 1335-ben Tylmann 10 garast és újra 10 régi banálist és 2 garast. (Beke: Az erd. egyházmegye. 155.; Documente. XIV. C., III. 82, 139.; Györffy: i.m. I. 561.)

Középkori katolikus lakói a reformáció idején a templommal együtt lutheránusok lesznek és ma is azok.

Régi templomuk helyett 1877–1878-ban egészen újat építenek.

A XVIII. században lutheránus anyaegyház és ma is az. (Benkő J.: Transsilvania. II. 208.) Más egyháza nincs.

A kisfejéregyházi lutheránus templom