# 20. KÉMÉND

1332–1336 között Kemend néven jelentkezik a forrásokban. (Györffy: Az Árpád-kori. III. 296.; C. Suciu: Dicţionar istoric.) 1362-ben Kemynd (uo.) néven fordul elő.

1334-ben plébániatemploma van, papja, Imre a pápai tizedjegyzék szerint 24 dénárt fizet, 1335-ben pedig 1 garast és 4 dénárt. (Györffy: i.h.; Budai: A hunyadi főesperesség. 27.; Documente. XIV. C., III. 176.)

Katolikus lakói a reformáció idején reformátusok lesznek, a templommal együtt.

A XVIII. században református anyaegyház, Haró és Berekszó filiákkal (Benkő: Transsilvania. II. 182.), s e század elején is az. (Helységnévtár. 1913.)

Református templom