# 57. TEKEÚJFALU

1228-ban már létezik. (Urkundenbuch, I. 48)

1319-ben Barthaleuswyfalva (Documente. XIV. C., I. 312.), 1335-ben Uyfalu (i.m., III. 210.; Györffy: Az Árpád-kori. III. 377.) néven jelentkezik a forrásokban.

1335-ben plébániatemploma van, papja, Gottfried a pápai tizedjegyzék szerint ebben az évben 4 garast fizet. (Documente. XIV. C., III. 216.; Beke: Az erd. egyházmegye. 162.; Györffy: i.h.) 1332-ben 6 régi banálist, 1333-ban pedig 1 sektint. (Györffy: i.h.)

Nincs tisztázva, hogy 1319-ben jelentkező neve Szent Bertalan-templomát idézi-e, melynek latin formája éppen Bartholomeus.

Temploma és egyházközsége korán elpusztulhatott, mert későbbi rá vonatkozó adat nem ismeretes.