# 87. SZÁSZHÁZ

1448-ban Sagezenhwsen, 1508-ban Agczennhawzen, 1532-ben Sossenhüssen, 1674-ben Sassahuss néven írják az oklevelek. (C. Suciu: Dicţionar istoric.)

Középkori templomról nincs adat.

Ismételten feltűnő neve az okiratokban azonban arra utal, hogy szász, tehát katolikus lakossága volt a középkorban, a XIV és XV. században. 1488-ban hospites lakóiról szól az oklevél. 1450 után kezdenek beköltözni görögkeletiek, de még 1579-ben is vannak szászok. 1674-ben már csak görögkeletiek. (Fabini)