# 52. ÉTFALVAZOLTÁN

1359-ben Zoltánként jelentkezik az okiratokban (C. Suciu: Dicţionar istoric.), 1509-ben Zoltánfalva (uo.) a neve. Az 1567-i regestrumban Étfalva 6 kapuval szerepel, Zoltán 9 kapuval. (Orbán: Székelyföld. III. 48.) 1760-ban Étfalva-Zoltánként (C. Suciu: i.m.) említik.

Középkori templomról nincs adat. Bizonyára nem is volt. Középkori katolikus lakói egyik közeli plébániához tartozhattak.

A tiszta katolikus falu a reformáció idején református lesz. A XVIII. században Étfalva református anyaegyház, és Zoltán filiája, majd társegyháza, tehát egy közös templomuk van. (Benkő J.: Transsilvania. II. 191.) E század elején is Étfalvazoltánon csak református templom és egyház van és Zoltánon is.

Étfalvi református templom

Zoltáni református templom