# 109. ZSOBOK

1391-ben Sobok, 1446-ban Zobok néven jelentkezik az oklevelekben. (C. Suciu: Dicţionar istoric.)

Középkori templomáról nincs adat.

Lakói katolikusok voltak, akik a reformáció idején reformátusok lettek, mert a XVIII. században református anyaegyház (Benkő J.: Transsilvania. II. 184.), s e század elején is az. (Helységnévtár. 1913.)

Régi temploma (melyről nem tudjuk mikor építették) 1876-ban leég. Helyébe 1879-ben újat építenek. 1908-ban ez is leég, és ekkori újjáépítése során nyeri mai alakját. A régiből egy 1693-ban készült ónkanna maradt meg (Kovács: Magyar ref. templomok. II. 667.), valamint a keresztelőmedence a parókia udvarán.

Református templom