# 50. SAJÓFELSŐSEBES

1319-ben Sebus néven jelentkezik az okiratokban (Documente. XIV. C., I. 312.), 1440-ben Sebes (C. Suciu: Dicţionar istoric.), 1642-ben Felső Sebes (uo.) formában.

1332-ben plébániatemploma van, ebben az évben papja, Gotfrid a pápai tizedjegyzék szerint 1 sektint, majd 6 régi banálist fizet, 1333-ban pedig János pap 1 ezüst sektint ezüstben. (Beke: Az erd. egyházmegye. 161.; Documente. XIV. C., III. 127, 162.)

A templom híveivel együtt korán elenyészik, későbbi adat nem beszél róla. Ma görög-keletiek lakják.