# 88. OLÁHDÁLYA

1293-ban már Dálya néven jelentkezik az oklevelekben, a későbbiek során pedig ilyen formában: 1332-ben Dalya v. Luperti, Valle Luperdi, 1417-ben Lwprichttal, 1477-ben Dálya, 1648-ban Dallya. (Györffy: Az Árpád-kori. II. 139.; C. Suciu: Dicţionar istoric.)

1332-ben plébániatemploma van, ebben az évben papja, Arnold a pápai tizedjegyzék szerint fél fertót fizet, majd ismét fél fertót ezüstben, 1333-ban fél fertót, 1334-ben szintén fél fertót és 64 dénárt, 1335-ben fél fertót és 66 dénárt. (Györffy: i.h.; Beke: Az erd. egyházmegye. 99.; Documente. XIV. C., III. 131, 139, 180, 212.; Batthyaneum. II. 136.; Mon. Vatic. I. 444.).

Középkori katolikus temploma korán elpusztult, lakosságával együtt. Első lakói német telepesek voltak, majd görögkeletiek.