# 24. ÓVÁRHELY

1319-ben jelentkezik az okiratokban mai nevén: Várhel, illetve 1587-ben Várhely (C. Suciu: Dicţionar istoric.) formában.

Középkori templomáról nincs adat.

Mivel XII. századi szász település, mindenképpen középkori katolikusok lakták.

Erre utal, hogy lutheránus anyaegyház a XVIII. században és e század elején is. (Benkő J.: Transsilvania. II. 193.; Helységnévtár. 1913.)

Neve arra is enged következtetni, hogy régi várhely volt, amelytől nevét is kaphatta, és amely nevet a németek (Burghalle) és a románok is (Orheiu) átvettek. A várakhoz tartozó települések – mint ismeretes – korán kaptak templomokat is. 1820-ban újjáépítik a középkori templomot, majd 1906–1909-ben egészen újat építenek.

Kisharangja 1524-ből származik. (Fabini)

Itt római romokat találtak és az egykori római vár falai között építették fel templomukat. E mellett plébánia, iskola, temető is volt. Római neve: Arcobadara.

A középkori katolikusok a reformációkor lutheránusok lesznek és az övék lesz a templom is.

Lutheránus templom