# 10. ARANYOSPOLYÁN

1291-ben Polanteluk néven jelentkezik a forrásokban. (C. Suciu: Dicţionar istoric.) 1334-ben Polyan (uo.), 1608-ban is Polyan (uo.) formában fordul elő.

Középkori okleveles adat templomról nincs. Temploma azonban meghatározza korát. Tornya alatti bejáratának kapuja gótikus kori alkotás, csúcsíves, hasonlóképpen a torony lóhereívvel záródó ablakai is. Hajóját teljesen átalakították.

1848-ban feldúlták, ezért megújították.

Középkori katolikus lakói a reformáció idején reformátusok lesznek.

A hagyomány is úgy tartja számon, hogy hajdan katolikus falu volt, mert székelyek lakták. (Ref. Névköny. 1868. 19.; Documente. XIV. C., III. 312.)

A XVIII. században református anyaegyház (Benkő J.: Transsilvania. II. 183.), s e század elején is az. (Helységnévtár. 1913.)

Református templom