# 28. KERESZTES

1343-ban jelentkezik először az oklevelekben Keresztus néven. (C. Suciu: Dicţionar istoric.) 1346-ban Kereszthes, 1351-ben Keresztus, 1499-ben Kereszthur formában fordul elő. (Kádár: Szolnok-Doboka vm. IV. 327.; C. Suciu: i.m.)

Már első okleveles feltűnésekor és azután is pusztaként (predium) szerepel.

Iklódszentivány és Nagyiklód határában egykori szent kereszt tiszteletére szentelt templomának emlékét őrzi.

Temploma és lakossága valószínűleg még a nagy tatárjárás előtt elpusztult.