# 36. KISKALOCSA

1312-ben Kalacha néven jelentkezik az okiratokban. (Györffy: Az Árpád-kori. II. 74.; C. Suciu: Dicţionar istoric.) 1337-ben Kalacha, 1591-ben Kalochya, 1696-ban Kalocsa formában fordul elő. (C. Suciu: i.m.)

Györffy az oklevelekben 1220-ban jelentkező Kalathára vonatkozó adatokat Kalocsára vonatkoztatja. (Györffy: i.m. II. 64.) Beke azt feltételezi, hogy a pápai tizedjegyzékben szereplő Claudus Kalocsát rejti. Ha ebben nem téved, akkor 1335-ben plébániatemploma van, mert papja, Bálint 15 dénárt fizet. (Beke: Az erd. egyházmegye. 110.)

A későbbiek során egyházáról nincs adat. A XVI. századtól görögkeletiek lakják.