# 21. KERNYESD

1439-ben Kernesthnek írják, 1456-ban Kernyesd (Suciu).

A temetőben egy régi templom alapjainak maradványai láthatók. Keleti-nyugati tájolású, nyugati frontján torony alapjaival.

Építését a szakértők XV–XVI. századra teszik.

Az alapító család vallására nézve, mely szerint katolikus volt egy 1489. évi oklevél ad tájékoztatást. Eszerint Demeter és Miklós testvérek a gyulafehérvári káptalan előtt arról nyilatkoznak, hogy testvérük: Katalin, a katolikus egyház előtt kötött házasságot: „ritu sancte romane ecclesie despondissenet et copulassent in consortem.” (Magyar Nemzeti Levéltár Dl. 29. 865)

1693-ban még áll a templom, de azután nincs szó róla s ma csak a fent leírt alapok tanúskodnak róla. (Rusu)