# 82. ALSÓSÓFALVA

1493-ban Alsó- és Felsősófalva egy faluként (Sófalva) szerepel a forrásokban, csak Alszeg és Felszeg néven különböztették meg őket.

Középkori tiszta katolikus lakói a mai felsősófalvi templomhoz tartoztak.

A reformáció után reformátusok, és 1762-től „oratóriumotskájuk” van, de panaszkodnak, hogy külön templomuk ellenére, hozzá kell járulniuk a felsősófalvi kőtemplom, parochiális és mesterházának fenntartásához.

1803-ban önálló egyházközség (Dávid L.: A középkori Udvarhelyszék. 128–129.), és e század elején is református anyaegyház, más egyház vagy templom Alsósófalván nincs. (Helységnévtár. 1913.)