# 99. HOMORÓDREMETE

1601-ben Kezepsealiter Remethe Homorod néven jelentkezik az okiratokban. (C. Suciu: Dicţionar istoric.)

Középkori templomról nincs adat. Sőt az is valószínű; hogy akkor még a település sem létezett.

Lakói a reformáció után unitáriusok és Homoródszentmárton templomához tartoznak. (Orbán: Székelyföld. I. 162.) Orbán Balázs szerint (i. m. I. 164.) egy Ágotha nevű udvarhelyi pap téríti újból a katolikus hitre a híveket, aki egy régi kápolna romjai helyén templomot épít számukra. Ágotha János 1776-tól volt remetei pap. (Schematismus. 1882. 180.) A kápolnát előbb udvarhelyi ferencesek adminisztrálták. (Schematismus. 1882. 180.)

Ezután csak katolikus plébánia és templom létezik.

Katolikus templom