# 10. DIPSE

1332-ben Gyésa meg Gupsa néven írják az okiratok. (Documente. XIV. C., III. 139, 158.)

1332-ben plébániatemploma van, ebben az évben papja, Tychmen a pápai tizedjegyzék szerint 7 lotó ezüstöt fizet, 1333-ban 1 és fél fertó ezüstöt, 1334-ben 20 garast. (Beke: Az erd. egyházmegye. 157.; Documente. XVI. C., III. 139, 158, 177.)

1344-ig András a plébános, akit VI. Kelemen pápa rendeletére Szászvárosra helyeznek át plúébánosnak. (Documente. XIV. C., IV. 210, 212.) 1369-ben János a plébános. (Beke: i.m. 157., jegyz.)

1523-ban Czekel Gáspár plébános a Királyi Káptalan dékánja.

Középkori aranyozott kelyhén a kupakosár virágdíszei reneszánsz koriak, de a kehely maga átmeneti stílus képviselője. (Balogh J.: Az erd. renaissance. 331, 151.)

A temető mellett egy korábbi templom állott.

Az 1482–1500 között épült és átalakított középkori temploma ma is áll. 1751-ben leég. 1554-ben várfal vette körül.

Középkori tiszta katolikus lakossága a reformáció idején lutheránus lesz.

A XVIII. században is lutheránus anyaegyház (Benkő J.: Transsilvania. II. 208.) és a század elején is az.

Ma görögkeletiek használják a templomot.

Lutheránus templom