# 20. HÁSSÁG

1263-ban Hassach, 1414-ben Hashadia, Haschagia, 1486-ban Hassagh, 1507-ben Hazagh néven említik a források. (C. Suciu: Dicţionar istoric.)

1414–1415-ben plébánosa, mint a Szt. Péter templom papja, a fehérvári püspök elleni perben szerepel. (Urkundenbuch. III. 597, 599, 600.)

1446-ban Zsigmond hássági kápolnája részére búcsú engedélyezését kérik. (Urkundenbuch. V. 166.) Ez a kápolna a plébániatemplomhoz tartozhatott.

A templom a gótikus kor alkotása (XIV. sz.) és az évszázadok során végrehajtott módosítások után ma is áll. (Nägler: Die Ansiedlung. Tafel XVII/7.)

1874–1875-ben hosszabbítják a hajót és új tornyot építenek. (Fabini)

Romladozó várfalaiból csak töredékek maradtak. Egy harangja 1429-ből származik.

Középkori tiszta katolikus lakói a reformáció idején lutheránusok lesznek, a templommal együtt. A XVIII. században lutheránus anyaegyház, és e század elején is az. (Benkő J.: Transsilvania. II. 210.; Helységnévtár. 1913.)

Lutheránus templom