# 39. MEZŐSZENTMÁRTON

Először 1296-ban (Györffy: Az Árpád-kori. III. 372.) jelentkezik a forrásokban. 1329-ben Zenmartonnak (Documente. XIV. C., II. 279.), 1332-ben de Sancto Martinónak, 1394-ben Zentmártonnak (C. Suciu: Dicţionar istoric.) írják.

1332-ben plébániatemploma van, papja, Mihály ebben az évben a pápai tizedjegyzék szerint 10 dénárt fizet, 1334-ben 4 régi banálist, 1335-ben 17 dénárt. (Beke: Az erd. egyházmegye. 170.; Documente. XIV. C., III. 183, 557.)

1329-ben előforduló neve is Szent Márton tiszteletére szentelt temploma bizonysága. Korán vegyes lakosságú település.

Későbbi adat sem templomáról, sem híveiről nincs. Csak mint református filia létezik.