# 104. NAGYSZENTLÁSZLÓ

1332-ben S. Ladislaus néven jelentkezik (Documente XIV. C. III. 132. Suciu) 1390-ben Zwenthlasclo (Suciu, Györffy III. 560.)

1332-ben temploma van, mert papja Konrád a pápai tizedjegyzék szerint ebben az évben 20 dénárt fizet (Documente id. h.)

1461-ben már vegyesen laknak görögkeletiekkel, majd a lutheránusok a szomszédban Kisszentlászló néven új egyházközséget alapítanak. Nagyszentlászlón pedig a görögkeletiek később lebontják a középkori volt katolikus templomot és újat építenek a helyén.