# 55. SZENTBENEDEK

1263-ban Szent Benedek, 1297-ben Zenthbenedek, 1367-ben capella Zenthbenedek, 1397-ben ecclesia nomine Sancti Benedicti, 1437-ben predium Zenthbenedek néven jelentkezik a forrásokban. (C. Suciu: Dicţionar istoric.)

Maga a név tanú arra, hogy 1263-ban már Szent Benedek tiszteletére szentelt temploma volt. Az 1367. évi oklevél Szent Benedek-kápolnájáról beszél, az 1397. évi oklevél pedig kifejezetten Szent Benedekről elnevezett templomról.

1437-ben a helység már predium, vagyis lakatlan hely. Korán elpusztul, s temploma is nyomtalanul eltűnik.

Magyarfenestől délre, Szelics közelében feküdt.