# 42. GUSSUBUL

1330-ban „Pleban Homideus de Malo Prandio” (Urkundenbuch. I. 474.)

1334-ben de Malo Prandio néven jelentkezik az oklevelekben. (C. Suciu: Dicţionar istoric.) Szászsebes mellett feküdt.

Már 1332-ben is Maloprandio, majd 1341-ben Gussubul, in fine civitatis Sebus, 1587-ben Malum Prandium in Zaz Sebes a neve. (uo.)

1332-ben plébániatemploma van, ebben az évben papja, Hermann a pápai tizedjegyzék szerint 12 dénárt fizet, 1334-ben Jakab papja 6 dénárt, majd ismét 12 dénárt. (Documente. XIV. C., III. 129, 180, 188.)

Korán elpusztult és területe beolvadt Szászsebes városába.