# 67. KISPÉTERFALVA

1336-ban Peturfalva, 1414-ben Villa Petri a neve az oklevelekben. (C. Suciu: Dicţionar istoric.)

Az 1913. évi Schematismus szerint Olim parochia, azaz középkori plébánia.

1414-ből János papjáról van adat. (Urkundenbuch III. 599, 645.)

Szt. Quirinus tiszteletére szentelt temploma XIII. századi volt. 1887-ben romjai még látszottak.

Középkori erődtemplomát a XIX. században lebontják és anyagából német iskolát és új templomot építenek 1880-ban. A reformáció korában tiszta katolikus lakói lutheránusok lesznek, a templommal együtt.

A XVIII. században lutheránus anyaegyház, és e század elején is az. (Benkő J.: Transsilvania. II. 210.; Helységnévtár. 1913.)

Lutheránus templom