# 37. MAROSDÁTOS

1263-ban Datus néven jelentkezik a forrásokban. (C. Suciu: Dicţionar istoric.) 1392-ben Dathus, 1481-ben Datos (uo.) formában írják. Kolozsmonostori apátsági birtok.

Egykori templomáról csak annyit tudunk, hogy 1675-ben itt anyaegyház volt, amikor Mezőbodon különvált Marosdátostól és független anyaegyház lett.

Egykor Kutyfalva is filiája volt.

A reformáció idején a katolikus lakosság református lesz s annyira megfogyatkozik, hogy a XVIII. századtól az egykori anyaegyház volt filiájának, Kutyfalvának lesz filiája. (Orbán: Székelyföld. V. 51, 53., 7. jegyz.)

1657–1661 között teljesen elpusztul a falu, templomával együtt. 1706-ig Marosdátos fogarasföldi görögkeletiekkel települ be.