# 67. KISESKÜLLŐ

1320-ban Kyuseskuleu néven jelentkezik az oklevelekben. Előbb Kis- és Nagyesküllő egyetlen falu volt. (Györffy: Az Árpád-kori. II. 68.) 1587-ben Eoskeoleo formában említik. (C. Suciu: Dicţionar istoric.

A középkorban egy plébániát alkotott Nagyesküllővel, s katolikus lakói a nagyesküllői templomhoz tartoztak.

A reformáció idején reformátusok lesznek. A XVIII. században református anyaegyházat szerveznek és 1749-ben imaházat építenek. 1782–1794 között új templom épül, amely 1840-ben leég. Utána ismét csak filia, és Ördögkeresztúrhoz tartozik. (Benkő J.: Transsilvania. II. 185.; Ref. Névkönyv. 1883. 15.)