# 55. KISKERÉK

1272-ben Kyssebkerethnuk néven jelentkezik az oklevelekben. (Györffy: Az Árpád-kori. II. 168.) 1510-ben Kyskereky formában szerepel. (C. Suciu: Dicţionar istoric.)

1333-ban Berunsten plébánia papja, Fülöp a pápai tizedjegyzék szerint 33 dénárt fizet. (Beke: Az erd. egyházmegye. 98.) Beke feltételezi, hogy azonos Kiskerékkel, mivel ennek a román lakosság által megőrzött neve, Brosteni azonos lehet Berunstennel. Későbbi adat nincs, mely eldönthetné a feltevés bizonyosságát.