# 45. PAPOLC

Neve először az 1567. évi regestrumban jelenik meg Papolcz néven, amikor 19 kapuval jegyzik. (Orbán: A Székelyföld. III. 159.; C. Suciu: Dicţionar istoric.; Aluta. VIII–IX. 123.)

Középkori templomáról az oklevelek hallgatnak.

Régi templomának korát nem lehet megállapítani, mert lebontották és helyébe 1895-ben újat építettek. A régiből csak a torony maradt meg, de az is újjáépítve. (Kovács: Magyar ref. templomok. II. 687.)

Két régi harangjának dátumából azonban arra lehet következtetni, hogy legkésőbb a reformáció korában már volt temploma.

A kisebbik harang felirata: „Verbum Domini manet in Aeternum 1611, Paulus Motkő, a nagyobbiké „O Rex gloriae Jesu Criste veni cum pace 161 S. – P. Neidel. Zináltoták Mikes Kelemen, Kis Mihály. (Orbán: i.h.)

Középkori katolikus lakói a reformáció idején reformátusok lesznek. A XVIII. század elején már 95 görögkeleti lélek is van a faluban.

A XVIII. században református anyaegyház. (Benkő J.: Transsilvania. II. 192.)

Református templom