# 160. ZSIBERK

1289-ben villa Syberg, 1345-ben Syberg néven említik a források. (C. Suciu: Dicţionar istoric.)

Mivel XIII. századi szász telepítés, román stílusú temploma is a XIII. században épül. Erődített templom volt kettős várfallal. A völgyben cisztercita kolostor is állott, melyet 1336-ban leromboltak. Egy kápolnája fennállott még a reformációig.

1850-ben lerombolják a középkori várfalakat is, tornyával együtt. 1868-ban helyén neogótikus templom épül.

Középkori tiszta katolikus lakossága a reformáció idején lutheránus lesz, a templommal együtt. A XVIII. században lutheránus anyaegyház (Benkő J.: Transsilvania. II. 210.), és e század elején is. (Helységnévtár. 1913.)

Lutheránus templom