# 55. MAGYARÓKEREKE

1437-ben Monyorokerek néven jelentkezik az oklevelekben, majd 1440-ben Monyorothelke, 1522-ben Mogyoro kereke, 1638-ban magiaro Kerek formában fordul elő. (C. Suciu: Dicţionar istoric.)

Templomának építési idejéről pontos dátumot tartanak számon: 1273. (Kovács: Magyar ref. templomok. II. 665.)

1906-ban átépítik. Szószéke 1746-ból való.

Az 1897-ben lebontott faharangláb vitorlájának korát a rajta levő 1690-es dátum jelezte. (Balogh J.: Magyar fatornyok. 165.)

Középkori tiszta katolikus lakói a reformáció idején reformátusok lesznek, a templommal együtt. A XVIII. században református anyaegyház (Benkő J.: Transsilvania. II. 184.), és e század elején is az. (Helységnévtár. 1913.)

Református templom