# 58. KÚTFALVA

1291-ben terra Kut néven jelentkezik az oklevelekben. (Györffy: Az Árpád-kori. II. 170.; C. Suciu: Dicţionar istoric.) 1332-ben Kutis, 1438-ban Kuthfalu a neve. (C. Suciu: i.m.)

1331-ben plébániatemploma van, papja 3 márka fizetéssel szerepel a dézsmajegyzékben. (Documente. XIV., C. III. 20.) 1332-ben Tylmannus nevű papja a pápai tizedjegyzék szerint 11 dénárt fizet, majd 22 dénárt, 1333-ban 1 lotó ezüstöt, 1334-ben 44 dénárt, majd 40 dénárt. (Györffy: i.h.; Beke: Az erd. egyházmegye. 100.)

A springi dékánátushoz tartozott. A XVI. századtól görögkeletiek lakják. (Fabini)

Korán elpusztult, mert később sem templomáról, sem egykori katolikus híveiről vagy azok utódairól nincs adat.