# 3. A TEMPLOMOK KÖZÉPKORI EREDETÉNEK TANÚI

A templomok középkori eredetét egyrészt az oklevelek, másrészt és főképpen a stílust hordozó kövek, különösen a román és a gótikus koriak bizonyítják.

Nagyon sok templom középkori eredetéről a templomok védőszentjei is vallanak.

I. Bélától és Szent Lászlótól kezdve a települések is a templom védőszentjéről kapták nevüket. Szent László megszabta azt is, mely ünnepeket kell megünnepelni. Az erre vonatkozó dekrétumban felsorolt szentek templomai a legrégibbek közé sorolhatók: Szent István vértanú, Szent János apostol, Szent György, Szentkereszt, Keresztelő Szent János, Szent Péter és Pál, akár együtt, akár külön-külön, Szent Jakab, Szent Lőrinc, Szent István király, Szent Bertalan, Szent Mihály, Szent Simon és Judás, Mindenszentek, Szent Imre, Szent Márton, Szent András, Szent Miklós, Szent Tamás.

Szűz Máriának több ünnepe szerepel a dekrétumban, s a Boldogasszonyról elnevezett települések meg templomok mind nagyon régiek, XI–XII. századiak. A szentekről elnevezett későbbi települések is kivétel nélkül mind középkoriak, akárcsak a templomok többsége, amelyekről oklevelek is tanúskodnak:

SZENT ÁBRAHÁM: Szentábrahám.

SZENT ÁGNES: Kisbács.

SZENT ÁGOTA: Szentágota.

SZENT AMBRUS: Szászváros.

SZENT ANNA: Bánffyhunyad(kápolna), Marosszentanna, Nyárádszentanna.

SZENT ANDRÁS: Buza, Futásfalva, Hégen, Höltövény, Sajószentandrás, Szentandrás (Hunyad), Szentandrásháza (Kolozs), Szentegyházasfalu, Váldhid.

SZENT ANTAL: Kásztó, Kézdiszentlélek (kápolna), Kolozsvár, Magyarhermány.

SZENT BÁLINT: Százhalom.

SZENT BENEDEK: Magyarszentbenedek, Nyárádszentbenedek, Szentbenedek (Dés mellett), Szentbenedek (Magyarfenes mellett).

SZENT BERTALAN: Brassó, Kézdisárpatak, Korod, Szászsebes, Tekeújfalu.

SZENT BORBÁLA: Abrudbánya (kápolna), Brassó (kápolna).

SZENT BRIGITTA: Botfalu (kápolna).

SZENT DEMETER: Kisdemeter, Hidalmás, Nagydemeter, Szentdemeter.

SZENT DOMOKOS: Csíkszentdomokos, Domokos, Esztény.

SZENT EGYED: Kisenyed, Mezőpetri, Nagyenyed, Vasasszentegyed.

SZENT ERZSÉBET: Alvinc, Aranyosgerend, Bánffyhunyad, Beszterce, Doboka, Harangláb, Medgyes (kápolna), Nagygalambfalva, Nagyszeben, Szamosfalva, Szászváros, Szebenrécse, Szenterzsébet, Szentmihálykő, Tibód, Tótfalud.

SZENT FARKAS: Bethlen.

SZENT GÁL: Alsógáld, Székelykál.

SZENT GELLÉRT: Apanagyfalu.

SZENT GOTHÁRD: Székelykocsárd, Vasasszentgothárd.

SZENT GRÁCIÁN: Szentgerice.

SZENT GYÖRGY: Barcarozsnyó (kápolna), Csapószentgyörgy, Csíkszentgyörgy, Erdőszentgyörgy, Erzsébetváros, Esztelnek, Falud, Feketehalom, Györgyfalva, Gyulafehérvár, Meszesszentgyörgy, Nagyapold (kápolna), Oláhszentgyörgy, Sepsiszentgyörgy, Szászrégen (kápolna), Szászszentgyörgy, Szentgyörgy (Aranyos), Szentgyörgy (Fehér), Szentgyörgy (Kolozs), Széplak, Szombatfalva, Sztrigyszentgyörgy, Torockószentgyörgy, Uzdiszentgyörgy, Vízszentgyörgy.

SZENT ILONA: Rákosd, Szászsáros, Vágás.

SZENT ILYÉS: Ilyefalva.

SZENT IMRE: Csíkszentimre, Egyházfalva (Torda), Futásfalva (kápolna), Gelence, Görgényszentimre, Kolozs, Magyarbénye, Máréfalva, Marosszentimre, Nyárádszentimre, Szentimre (Kolozs), Szentimre (Hunyad), Szentimre (Udvarhely), SZENT IRÉN: Nagyernye(?).

SZENT ISTVÁN: Ajnád, Árkos, Csíkszentkirály, Csöb, Dés, Disznajó, Enyedszentkirály, Fugad, Göcs (kápolna), Gyéresszentkirály, Istvánháza, Kalotaszentkirály, Kézdiszentkirály, Kézdiszentlélek (kápolna), Kodor, Küküllővár, Magyarkirályfalva, Pusztaszentkirály, Szászkézd, Szászlekence, Székelyszentistván, Szentkirály (Hunyad), Szentkirály (Küküllő), Szentkirály (Szolnok), Topaszentkirály.

SZENT ISTVÁN vértanú: Gyulafehérvár.

SZENT JAKAB: Brassó (kápolna), Jakabfalva, Kászonjakabfalva, Kolozsvár (kápolna), Marosgombás, Maroszentjakab, Nagyrápolt, Rőd, Sáros, Százhalom, Szászlekence, Szászsebes (kápolna), Szászszentjakab.

SZENT JÁNOS (evangélista): Alcina, Kézdiszentlélek (kápolna), Lesses, Nagydemeter.

KERESZTELŐ SZENT JÁNOS: Brassó, Csittszentiván, Delne, Dobó, Hatolyka, Hilib, Homorodjánosfalva, Iklód, Iklódszentiván, Kápolnásfalu, Kebeleszentiván, Nemes, Sajószentiván, Sepsiszentiván, Szászörményes, Szászszentiván, Szentiván (Kolozs), Szentjános (Háromszék), Szentjános (Torda), Szentjánoshegy, Szentmiklósfalva (Torda), Szőkefalva, Tekerőpatak, Vágás, Vajdahunyad, Vajdaszentiván, Vasasszentiván.

SZENT KATALIN: Alvinc, Bölön, Brassó, Ditró, Kisselyk, Magyarhermány, Nagykászon, Szentkatolna, Szentkatolnadorna.

KOZMA és DEMJÉN: Kozmás, Marosvásárhely.

KRISZTUS TESTE: Bánffyhunyad (kápolna), Lázárfalva (kápolna), Csíkszentkirály (kápolna), Kisdevecser (kápolna), Székelyudvarhely (kápolna), Vajdaháza.

KRISZTUS VÉRE: Lázárfalva, Somkerék (kápolna).

SZENT LÁSZLÓ: Csíkszentsimon-Csatószeg, Homoródszentlászló, Kisszentlászló, Nagyekemező, Nagyszeben, Nyárádszentlászló, Nyujtód, Oláhszentlászló, Szászszentlászló, Szépvíz, Tordaszentlászló, Újtorda.

SZENT LÉNÁRD: Alsózsuk, Borberek, Brassó, Brassó (Cenk), Csíksomlyó, Magyarbikal.

SZENT LŐRINC: Csíktaploca (kápolna), Kézdikővár, Kisszentlőrinc, Lőrincfalva, Lövéte, Szászrégen (kapolna).

SZENT LUKÁCS: Bikafalva, Csíksomlyó, Lukailencfalva.

SZENT MARGIT: Kecsed, Medgyes, Mezőörke, Mezőszentmargita, Szentmargita.

SZŰZ MÁRIA: Abafája, Almakerék, Almásszentmária, Alsóboldogfalva, Alvinc, Aranyosbánya, Asszonynépe, Bálványosváralja, Baráthely (kápolna), Barcaszentpéter (kápolna), Berethalom, Beszterce, Boldogfalva, Brassó, Csíkmenaság, Csíkmindszent (kápolna), Csíkrákos, Dés, Dipse, Doboka, Erdőszakál, Felsőboldogfalva, Felsőtök, Fogaras, Földvár, Gidófalva, Gyalu (kápolna), Gyulafehérvár, Harina (kápolna), Hátszeg, Hermány, Héderfája, Hétur, Holcmány, Holdvilág, Imecsfalva, Kerc, Kerelőszentpál (kápolna), Kide, Kisdisznód, Kolozsvár, Kolozsmonostor, Kőboldogfalva, Kürpöd, Küsmöd, Magaré, Magyarkiskapus, Marosnagylak, Marossolymos, Marosszentkirály, Marosvásárhely, Morgonda, Muzsna, Nagyboldogasszony (Karcfalva), Nagydevecser, Nagysink, Nagyszeben, Nyárádköszvényes, Nyomát, Ópiski, Oradna, Oroszhegy, Őraljaboldogfalva, Pókafalva, Segesvár, Somkerék, Szamosfalva, Szárhegy, Szászbogács, Szászbuzd, Szászhermány, Szászrégen, Szászsebes, Szászzsombor, Szederjes, Székelyudvarhely, Szemerja (Sepsiszentgyörgy), Szentágota, Szentdemeter, Szentmária, Szentmihálykő, Tatrang (kápolna), Torja, Torda, Tótfalud, Tövis, Újegyház, Vajdahunyad (kápolna), Vérd.

MÁRIAMAGDOLNA: Atyha, Dés (kápolna), Máriatelke, Ozsdola, Pürkerec.

SZENT MÁRK: Kézdimárkosfalva (?), Vízakna.

SZENT MÁRTON: Balázsfalva, Brassó, Csíkszentmárton, Dicsőszentmárton, Egeres, Feltorja, Homoródszentmárton, Kézdimartonos (?), Koródszentmárton, Martonfalva (?), Mártonhegy, Martontelke (?), Mezőménes, Mezőszentmárton, Sós-szentmárton, Szancsal, Szásznádas, Szentmárton (Kolozs), Szentmárton (Torda), Szentmártonfalva (Fehér), Szentmártonmacskás, Szépkenyerűszentmárton, Szépmező, Szűkerék, Uzon (kápolna).

SZENT MÁTÉ: Szentmáté.

SZENT MÁTYÁS: Barcarozsnyó.

SZENT MIHÁLY: Agyagfalva, Alsószentmihály, Almásszentmihály, Atyha, Bodola, Bonyha, Botfalu, Cege, Csernátfalu, Csíkszentmihály, Ecsellő, Etéd, Feketehalom (?), Fogaras (kápolna), Gyulafehérvár, Humrukszentmihálytelke, Jegenye, Kisdisznód, Kisszentmihály, Kolozs, Kolozsvár, Lemhény, Marosfelfalu, Marosujvár, Mezőerked, Mezőszentmihály, Nádasszentmihály, Nádpatak, Pusztaszentmihály, Sajóudvarhely, Septér, Százhalom, Szásznagyvesszős, Székelyhodos, Székelypálfalva, Székelyszentmihály, Szentmihály (Régen), Szentmihály (Mezőség), Szentmihálytelke, Szészárma.

SZENT MIKLÓS: Abrudbánya, Altorja, Aranyosszentmiklós, Bázna, Bereck, Beszterce, Bethlenszentmiklós, Boldogfalva, Boldogváros, Botfalu, Brulya, Csíkszentmiklós, Fehéregyháza, Gyergyószentmiklós, Gyulafehérvár, Háporton, Hidvég, Hosszúmacskás, Kaca, Kászonújfalu, Kékes, Keresd, Lécfalva, Magyarköblös, Magyarsáros, Mardos, Marosújvár, Marosvásárhely, Medgyes, Miklóstelke (?), Miklósvár, Nagyselyk, Nagysink, Nagyszeben, Netus, Segesvár, Szamosszentmiklós, Szászbudak, Szászhermány, Szászkeresztúr, Szászsáros, Szászsebes, Szászváros, Székelyszentmiklós, Szentmiklósfalva (Torda), Szentmiklósmacskás, Újváros, Wassid, Zágon.

MINDENSZENTEK: Abafája (kápolna), Alsókápolna, Alpestes, Asszonyfalva, Brassó (kápolna), Csíkmindszent, Felsődetrehem, Hatolyka, Kajántó, Kelnek, Kismindszent, Kispetri, Magyarcserged, Nagyernye, Nagykászon, Szárhegy, Szászfenes, Szelindek, Toldalag, Velc.

SZENT ORSOLYA: Sálfalva.

SZENT PENTELE: Petele.

SZENT PÉTER: Barcaszentpéter, Csombord, Désakna, Firtosvára, Füzesszentpéter, Hargita (kápolna), Homoródszentpéter, Magyarvista, Miriszló, Nagybaromlak, Szentpéterfalva (Hunyad), Vajdahunyad, Vidombák, Uzdiszentpéter.

SZENT PÉTER és PÁL: Brassó, Csíksomlyó, Hargita (kápolna), Homoródszentpál, Kerelőszentpál, Kisbács, Kolozsvár.

SZENT PONGRÁC: Szászrégen (kápolna).

SZENT SALVATOR: Nagysink.

SZENT SEVER: Szászrégen (kápolna).

SZENT SIMON: Siménfalva, Nyárádszentsimon.

SZENT SIMON és JÚDÁS: Csíkszentsimon–Csatószeg, Esztelnek, Gyergyóalfalu, Hégen, Holdvilág, Szászpéntek.

SZENTHÁROMSÁG: Abosfalva, Alsóváradja, Bázna (?), Gyalu, Katona, Mikeszásza, Olthévíz, Sárpatak, Sebeshely, Sepsikőröspatak, Somogyom, Szentháromság, Zsögöd.

SZENTKERESZT: Abafája, Bekecs (kápolna), Berekeresztúr, Beszterce, Bethlenkeresztúr, Bonchida, Borbánd, Buzaháza, Csepegésmacskás, Csernakeresztúr, Csicsókeresztúr, Gerendkeresztúr, Haraly, Kápolnásfalu, Keresztes, Keresztvár, Kézdiszentkereszt, Lemhény (kápolna), Magyarfelek, Magyarléta, Maroskeresztúr, Mártonfalva, Nagyszeben, Nagyteremi, Ördögkeresztúr, Pókakeresztúr, Prázsmár, Récekeresztúr, Szászkeresztúr, Székelyfancsal, Székelykeresztúr, Szentbenedek (kápolna), Torda, Tordatúr, Zabola.

SZENTLÉLEK: Csíkszentlélek, Dés (kápolna), Gyulafehérvár, Kászonjakabfalva, Kerekegyház (Torda), Kézdiszentlélek, Kisgalambfalva, Nagygalambfalva, Szék, Szentlélek (Udvarhely), Tűr.

SZENT TAMÁS: Árokalja, Csíkszenttamás, Szamosjenő (Becket T.), Székelyszenttamás.

SZENT TÓBIÁS: Táblás.

SZENT WALTURGA: Nagydisznód.

SZENT ZSUZSÁNNA: Szászrégen (kápolna).