# 3. CSÍKMADARAS

1567-ben a regestrum 30 kapuval jegyzi. (SZOKL. II. 221.)

A falu sokkal régebbi, mert ekkor (1567-ben) a vashámornál dolgozó bányászok mint felmentettek szerepelnek. Orbán Balázs (Székelyföld. II. 85.) arról közöl adatot, hogy már Zsigmond királytól szabadalmat nyernek éppen a vasérc bányászata miatt.

Bár a középkorban Csíknagyboldogasszony templomának filiája, 1500-tól van temploma. Az 1785. évi vizitáció szerint a templomot Madarasi Mihály pap építtette. (Schematismus. 1882. 69.)

1724 körül javítják, majd 1796-ban új templomot építenek. Az 1818. évi földrengés következtében újabb, nagyobb javításra kerül sor, mely 1892-re fejeződik be. Mind az újítás, mind a javítás kapcsán feltételezik, hogy a régi falakat meghagyták, mivel a külső támpillérek az egykori gótikus boltozatra utalnak. (Banner Z.: Csík.)

1742-től anyaegyház. (Schematismus. 1882. 69.; Benkő J.: Transsilvania. II. 163.)

A kezdettől mindmáig itt csak katolikus egyház és templom van.

Katolikus templom