# 8. DOMINICI VILLA
(Domokosfalva?)

A pápai tizedjegyzék 1332-ben, akárcsak 1335-ben Dominici villa néven említi. (C. Suciu: Dicţionar istoric.; Documente. XIV. C., III. 159.)

Ekkor plébániatemploma van, papja, Jakab 1332-ben 16 régi banálist fizet, majd ugyanezen évben Simon 6 régi banálist, 1335-ben pedig Albert 5 garast és 5 régi banálist. (Documente. XIV. C., III. 126, 158, 209.)

Mezőakna és Kissajó között feküdt. Korán eltűnt, mert később nem említik.