# 72. MÁKÓTELKE

1295-ben Makovtelukey, 1334-ben Mokovtelky néven jelentkezik az oklevelekben. (Györffy: Az Árpád-kori. II. 172.; C. Suciu: Dicţionar istoric.)

1334-ben plébániatemploma van, ebben az évben papja, István a pápai tizedjegyzék szerint 20 dénárt fizet, majd 14 dénárt, 1335-ben 20 dénárt. (Györffy: i.h.; Documente. XIV. C., III. 178, 195, 207.)

1295-ben Mikud bán birtoka, aki eladja Kelemen gyulafehérvári kanonoknak.

Bogát mellett feküdt, a Maros partján. Ma Marosgezse területéhez tartozik; az egykori település és temploma eltűnt nyomtalanul.