# 33. MEZŐPAGOCSA

1345-ben már szerepel a forrásokban Pkachatelke néven. (C. Suciu: Dicţionar istoric.) Középkori templomáról nincs adat. Ugyanakkor hajdani nagy református gyülekezetről tudnak (Ref: Névkönyv. 1894. 38.), ami feltételezi, hogy már a katolikus korban volt egyházközség és templom, ha már 1345-ben a falu létezik.

Még a XVIII. században is református anyaegyház (Ref. Névkönyv. 1891. XIII.) de a század végén már csak filia. (Benkő J.: Transsilvania. II. 186.)

Temploma is elenyészik és csak haranglábja emlékeztet egykori híveire.

Korán görög katolikussá lesz a település: Így e század elején a Fehér, Kardos, Fogarasi, Solymosi, Bojota, Dobos nevűek, akik egykor reformátusok voltak, már görög katolikus vallásúak. (Ref. Névkönyv. 1894. 38.)