# 164. BERNÁD

1301-ben Bernád néven jelentkezik az oklevelekben. (Györffy: Az Árpád-kori. III. 548.; C. Suciu: Dicţionar istoric.) 1403-ban Bernád, 1587-ben Bernlad a neve. (C. Suciu: i.m.) Egykor szász lakói voltak. (Fabini)

A hagyományra hivatkozva, az 1882-es Schematismus (127.) Szent Bernát apátságnak tartja. A hagyományon kívül erre vonatkozóan semmilyen okleveles adat nincs.

Ha létezett is, korán megszűnhetett, és a reformáció idején egykori katolikus lakói reformátusok lettek. A XVIII. században református filia. (Benkő J.: Transsilvania. II. 187.)