# 50. HÉDERFÁJA

1331-ben Hedruhjaya, 1336-ban Hedrifaya, 1343-ban Hederfya, 1570-ben Hederfaya néven fordul elő az oklevelekben. (Györffy: Az Árpád-kori. III. 553.; C. Suciu: Dicţionar istoric.)

1525-ből Mária-kápolnájáról van adat: Barlabássy Lénárd végrendeletében több templomról gondoskodik, többek között a héderfáji kápolna javára is hagyományoz. Héderfáján 1508-ban építteti kastélyát. (Balogh J.: Az erd. renaissance. 171, 255.)

Bizonyos, hogy a XIV. századtól már temploma is volt. Háromszor is újjáépítik, legutóbb 1796-ban.

Középkori tiszta katolikus lakossága a reformáció idején református lesz, a templommal együtt. A XVIII. században református anyaegyház, és e század elején is az. (Benkő J.: Transsilvania. II. 188.; Helységnévtár. 1913.)

Református templom

Református harangláb