# 29. DÁNYÁN

1301-ben jelentkezik első ízben az oklevelekben Danyan néven. (Györffy: Az Árpád-kori. III. 551.; C. Suciu: Dicţionar istoric.) 1332-ben Danan, 1394-ben Dalyan, 1492-ben Dannyan formában szerepel. (C. Suciu: i.m.)

1332-ben plébániatemploma van, ebben az évben papja, Péter a pápai tizedjegyzék szerint 16 dénárt fizet, majd ismét 11 dénárt. (Beke: Az erd. egyházmegye. 143.; Documente. XIV. C., III. 132, 144.)

Szász alapítás. A XVI. századtól magyar és román lakossága van.

Középkori tiszta katolikus lakói a reformáció során reformátusok lesznek, a templommal együtt.

A XVIII. században református anyaegyház, és e század elején is az. (Benkő J.: Transsilvania. II. 188.; Helységnévtár. 1913.)

Református templom