# 4. ALMÁSSZENTMIHÁLY vagy PUSZTASZENTMIHÁLY

1546-ban Naghzent Mihal, 1587-ben Zentt Mihally, 1750-ben Puszta Szent Mihály néven jelentkezik a forrásokban: (C. Suciu: Dicţionar istoric.)

A reformáció előtt Szent Mihály tiszteletére szentelt temploma volt, amint azt a falu neve bizonyítja. 1658-ban még áll. A XVII. században pusztulhatott el temploma, híveivel együtt. Ezért kapta 1750-ben a Puszta előnevet. 1730-tól görögkeletiek lakják.

Régi lakóinak emlékét – amint azt a Schematismus 1900-ban megállapítja –, határnevek, sőt utcanevek őrzik: Magyar utca, Kis utca, Kisgána, Kosárvölgy.