# 70. MEZŐSZOPOR

1213-ban villa Zupur, 1332-ben Supur, 1450-ben Zopor, 1478-ban Zoopor néven jelentkezik az oklevelekben. (C. Suciu: Dicţionar istoric.)

1332-ben plébániatemploma van, ebben az évben papja, Albert a pápai tizedjegyzék szerint 16 dénárt fizet, 1333-ban 18 montan dénárt, 1334-ben 20 dénárt és ismét 5 garast, 1335-ben pedig 22 dénárt. (Beke: Az erd. egyházmegye. 138.; Documente. XIV. C., III. 146, 166.)

Középkori temploma elpusztult, 1600 után hívei is elfogytak. E század elején Magyarfráta filiája. (Helységnévtár. 1913.)

Református templom

A református templom haranglábja