# 159. ZOLTÁN

1341-ben jelentkezik először oklevélben. (Documente XIV. C. IV. 4.)

1361: possessio Zoltán (Györffy II. 204.)

1385–1553 között a Kézdi Káptalan Kalandosok Testvériségének jegyzékében szerepel.

1446-ban Nádasi Salomonis Mihály Zoltán egy részét a váradi Szentlélek kórháznak adja (Urkundenbuch V. 180.)

1669-ben egy ideig lakatlan: praedium.

A XVII. századig a Szászkézdi káptalanhoz tartozott és lakói szászok voltak, tehát előbb katolikusok, majd a reformáció után lutheránusok, de már a fejedelemség alatt háborúk és pestis áldozatai lettek. (Fabini)