# 12. HARALY

Az 1567. évi regestrumban mai nevén 13 kapuval jegyzik. (Orbán: Székelyföld. III. 135.) 1606-ban Haraliy (C. Suciu: Dicţionar istoric.) formában fordul elő.

Mindig Gelence filiája volt.

Temploma középkori. A hagyomány szerint templáriusok építették, valószínűleg a barcasági lovagrend idején. A gelencei egyház jegyzőkönyve egy pápai brevére hivatkozik, amelyben a pápa a templomosok haralyi elöljáróját megerősíti Barátos birtokában. (Orbán: i.m. III. 136., 1. jegyz.)

Benkő József egy régi toronyról tesz említést, amelyet a templárius lovagok építettek.

A falun aluli kiszögellő előfokot Barátoknak hívják. Mindezek megerősítik a hagyományt.

A templomot 1796-ban bővítik és erősen romladozó állapota miatt 1865-ben javítják. (Schematismus. 1882. 100.)

Harangja 1617-ből való.

Mindvégig megmaradt tiszta katolikus falunak.

Katolikus templom