# 89. KEBELE

1567-ben a regestrum 4 kapuval jegyzi. (Orbán: Székelyföld. IV. 181., C. Suciu: Dicţionar istoric.)

Kebeleszentiván filiája volt a reformáció előtt és utána is. Az anyaegyház templomának pusztulása után itt lakott a református lelkipásztor, de előbb is volt temploma, amiről az 1642-ből származó festett kazettás mennyezet töredéke tanúskodik. (Kelemen: Művészett. I. 58, 249., 150. jegyz.)

1853-ban kőtemplom épül. (Kovács: Magyar ref. templomok. II. 644.; Benkő K.: Marosszék. 281.)

A XVII. századtól görög katolikusok is lakják.

A helynevek régi lakóiról vallanak: Havasteteje, Véce bérce, Nyerges, Kereszt, Kishegyfara, Hosszúpatak, Sóskút patak.